
 21.6.2014
 BG
 Официален вестник на Европейския съюз
 L 182/31
 РЕГЛАМЕНТ ЗА ИЗПЪЛНЕНИЕ (ЕС) No 687/2014 НА КОМИСИЯТА
 от 20 юни 2014 година
 за изменение на Регламент (ЕС) No 185/2010 по отношение на изясняване, хармонизиране и опростяване на мерките за сигурност на въздухоплаването, равностойността на стандартите за сигурност и мерките за сигурност на товарите и пощата
 (текст от значение за ЕИП)
 ЕВРОПЕЙСКАТA КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) No 2320/2002 (1), и по-специално член 4, параграф 3 от него,
 като има предвид, че:
 (1)
 Опитът по прилагането на Регламент (ЕС) No 185/2010 на Комисията (2) показа необходимостта от изменения в реда и условията за прилагане на някои общи основни стандарти.
 (2)
 Някои специфични мерки, свързани със сигурността във въздухоплаването, следва да бъдат изяснени, хармонизирани или опростени, за да се внесе по-голяма правна яснота, така че да се избегнат различни тълкувания на законодателството и допълнително да се гарантира прилагането по най-добрия начин на общите основни стандарти за сигурност във въздухоплаването.
 (3)
 Измененията се отнасят до прилагането на ограничен брой мерки във връзка със забранени предмети, сигурността на въздухоплавателните средства, проверки за сигурност на товари, поща и стоки, предназначени за полета и за летището, както и оборудване за сигурност.
 (4)
 В съответствие с Регламент (ЕО) No 272/2009 на Комисията (3) Комисията следва да признае равностойността на стандартите за сигурност във въздухоплаването на трети държави и други държави и територии, спрямо които не се прилага дял VI от ДФЕС, при условие че са изпълнени критериите, изложени в същия регламент.
 (5)
 Комисията провери, че летищата, разположени на Гърнзи, остров Ман и Джърси, изпълняват критериите, изложени в част Д от приложението към Регламент (ЕО) No 272/2009.
 (6)
 В приложението към Регламент (ЕС) No 185/2010 на Комисията се изброяват трети държави и други държави и територии, спрямо които дял VI от ДФЕС не се прилага и в които прилаганите стандарти за сигурност са признати за равностойни на общите основни стандарти, установени с Регламент (ЕО) No 272/2009.
 (7)
 Както в Регламент (ЕИО) No 2454/93 на Комисията (4), така и в Регламент (ЕС) No 185/2010 се определят подобни изисквания за сигурност за субекти, извършващи дейност във веригата на доставки на товари и поща.
 (8)
 Изискванията за сигурност за програмата за пълноправни контрольори и познати изпращачи във връзка със сигурността на въздухоплаването, определени в Регламент (ЕС) No 185/2010, и за програмата за упълномощени икономически оператори за митниците, определени в Регламент (ЕИО) No 2454/93, следва да бъдат допълнително съгласувани, за да се даде възможност за взаимно признаване, което да улесни засегнатите предприятия и държавни органи, като в същото време се запазят съществуващите нива на сигурност.
 (9)
 Поради това Регламент (ЕС) No 185/2010 следва да бъде съответно изменен,
 (10)
 Мерките, предвидени в настоящия регламент, са в съответствие със становището на Комитета по сигурност на гражданското въздухоплаване,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към